als_Latn dik_Latn sag_Latn
Pesë orë peng shqiptarja 27-vjeçare, rrëmbyesit dy shqiptarëKronikë Friday, August 30th, 2013
Itali
Policia italiane: Vajza u rrëmbye në banesën e saj, në shoqërinë e një tjetër shqiptari. E reja, e dhunuar dhe traumatizuar
Një vajzë e re është rrëmbyer dhe mbajtur peng për afro pesë orë nga dy shqiptarë. Më pas, vajza është lënë e lirë, por është gjetur nga policia në gjendje shoku dhe e traumatizuar. Sipas policisë italiane, rrëmbimi ka ndodhur brenda në banesën ku jetonte e reja me të dashurin e saj po shqiptar, i cili ka qenë në shoqërinë e vajzës kur ka ndodhur rrëmbimi. Ky i fundit ka lajmëruar menjëherë policinë, e cila ka nisur operacionin për kapjen e shqiptarëve dhe lirimin e vajzës. Pas disa kërkimeve, policia e gjeti të lirë vajzën, por në gjendje shoku dhe të traumatizuar. Madje, sipas policisë, vajza është dhunuar nga dy rrëmbyesit, por që pritet përmirësimi i gjendjes së saj për të mësuar më tepër rreth autorëve.
Rrëmbimi
Ngjarja që tronditi qytetin e vogël të Silvi Marina-s në Teramo ndodhi në orët e para të mëngjesit të dy ditëve më parë. Një vajzë e re, 27 vjeçe, është rrëmbyer dhe mbajtur peng për pesë orë nga dy shqiptarë, ndërsa ndodhej në prani të të dashurit të saj, edhe ky shqiptar. Rrëmbimi ndodhi pas ndërhyrjes në apartamentin e çiftit ku vajza jetonte me të dashurin, në Silvi, një provincë në Teramo. Para se të merrnin vajzën, dy rrëmbyesit kanë rrahur të dashurin e saj dhe më pas e kanë marrë 27-vjeçaren në automjetin e tyre. Mësohet se vajza ishte prej kohësh banore e qytetit Silvi. Tashmë, mbi çështjen janë duke hetuar karabinierët e Giulianova-s (Teramo). Sipas policisë, e cila ka ndërtuar dinamikën e ngjarjes, dy shqiptarët ja kanë behur në banesën e çiftit rreth orës 5.30 të mëngjesit, duke shpërthyer më parë derën e apartamentit ku vajza bashkëjetonte me të dashurin. Sapo kanë hyrë brenda, pasi kanë rrahur djalin, e kanë marrë 27-vjeçaren dhe e kanë hipur në një makinë.
Kërkimet
Pas rrëmbimit të së dashurës, ka qenë vetë i dashuri, edhe ky shqiptar, që ka njoftuar policinë për të kërkuar ndihmë. Menjëherë nisën kërkimet dhe policia ra në gjurmë të vajzës. Rreth orës 10:00, sipas burimeve policore, mësohet se ajo është gjetur e braktisur në një rrugë në Silvi, ku ka qenë vetë ajoq ë ka telefonuar 112. Sipas burimeve nga mediat online, dyshohet se rrëmbyesit kanë abuzuar seksualisht me vajzën. E gjetur në gjendje shoku, vajza më parë është shoqëruar në kazermë dhe më pas është transportuar për në spitalin Atri (Teramo) nga personeli i Kryqit të Kuq për të marrë ndihmë mjekësore. Nga karabinierët janë duke vijuar hetimet ndërsa pritet që dëshmia e vajzës të hedhë dritë mbi dy rrëmbyesit. Karabinierët kanë hedhur pistat e para të hetimit, ndërsa dyshohet se mund të bëhet fjalë edhe për një ngatërresë personi.
Dje mbushi 9 vjeç
Zhdukja e Bleona Matës, asnjë gjurmë pas më shumë se tri vjetësh
Bleona Mata dje do kishte festuar 9-vjetorin me familjen nëse nuk do ishte zhdukur në rrethana misterioze në fshatin e saj Zapod të Kukësit. Nëna e saj vazhdimisht bën apel drejtësisë për të vijuar hetimet për gjetjen e vajzës së saj. Më 25 maj të vitit 2010, humbi në rrethana ende misterioze Bleona Mata, në atë kohë 6 vjeçe. Një dritë shprese u zgjua për familjarët pas arrestimit të Begzim Isës nga Kukësi, i dyshuar për trafik fëmijësh dhe i akuzuar për tentativë trafiku të një fëmije. Për shkak të lidhjeve familjare të Begzin Isës me Qamile Matën, familjarët kanë ngritur dyshime se Belonën e ka rrëmbyer për qëllim trafiku drejt Kosovës ky person. Si familjarët e Bleonës, edhe policia i lidhin dy ngjarjet mes tyre. Për këtë, Policia e Kukësit menjëherë ka shoqëruar Qamile Matën, një prej 5 vajzave që pasditen e humbjes së Bleonës ndodhej në kullotë me të dhe hallën e së miturës. Deponimet e Qamiles në Polici vazhdojnë të mbahen sekret. Por, për policinë ka dyshime të forta që Qamilja dhe Begzin Isa të kenë lidhje të forta mes tyre në çështjen e zhdukjes së Bleonës. Ata të dy janë kushërinj të dytë mes tyre. Vetë Bukurie Mata, nëna e Bleonës, si në atë kohë dhe ditën e djeshme shpreh akuza të forta mbi Qamilen, duke deklaruar se ajo ka dijeni dhe gisht në zhdukjen e së bijës. Siç tregon ajo dhe gjyshi i Bleonës, Zenel Mata, ditën e zhdukjes së vajzës, gjyshja e saj ka pikasur një djalë të ri, të gjatë e me xhup të zi. Ai ka tentuar të fshehë kokën me kapuç për të mos u njohur. Pasdite Bleona u zhduk nga fshati dhe prej asaj dite asgjë nuk dihet për të. “Janë të rinj të papunë. Nënshtrohen dhe për 200 euro dhe bëjnë krime të tilla. Jam lidhur me policinë dhe atje po bëhen hetime intensive. Kam dyshime se Begzin Isa ka gisht në zhdukjen e Bleonës”, ka thënë Mata
Takimi
Ministri Halimi pret ambasadorin izraelit, falënderime për ndihmën në Mbikqyrjen Elektronike
Ministri i Drejtësisë Eduard Halimi priti dje në një takim kortezie Ambasadorin e Shtetit të Izraelit në Republikën e Shqipërisë, David Cohen. Burime zyrtare pranë ministrisë së Drejtësisë bëjnë me dije se në fjalën e tij Halimi e falënderoi ambasadorin për bashkëpunimin e arritur deri më tani si dhe i shprehu atij domosdoshmërinë për të mbrojtjen reformat të arritura në fushën e dixhitalizimit të drejtësi, mbrojtjen e administratës së mbikqyrjes elektronike nga presioni për shkarkim si dhe ecurinë e projektit. Por, këtë takim, ministri Halimi, ashtu si dhe atë të dy ditëve më parë e ka shfrytëzuar edhe për të shprehur shqetësimin e tij për periudhën pas lënies së detyrës së tij si numri 1 i drejtësisë. Ministri i shprehu ambasadorit izraelit shqetësimin dhe frikën që ndjen administrata me ardhjen e mazhorancës së re në pushtet, teksa e ka siguruar atë se PD nuk do të lejojë largimin nga puna të asnjë punonjësi të kualifikuar. “Administrata po ndjehet në ankth nga presioni i mazhorancës. Nuk do të lejojmë mazhorancën e re të prekë punonjësit e kualifikuar të Shërbimit të Provës dhe Mbikqyrjes Elektronike si dhe ecurinë e projektit” – theksoi Halimi. Nga ana e tij ambasadori izraelit vlerësoi lart bashkëpunimin me Ministrinë e Drejtësisë si dhe deklaroi se vazhdimësia e projekteve të tilla është e rëndësishme për vendin dhe të ardhmen e tij. Shërbimi i provës, reforma e jashtëzakonshme në sistemin burgjeve i kurseu buxhetit të shtetit më shumë se 15 milionë euro në vit . Monitorimin elektronik është cilësuar një histori suksesi që e vendosi Shqipërinë në pozicioni e vendit lider në rajon për përdorimin e teknologjisë për të dënuari.
als_Latn zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn